અમદાવાદ: એસસી-એસટી એક્ટ પર સુપ્રીમ કોર્ટના તાજેતરના નિર્ણયના વિરોધમાં દલિત સંગઠનો દ્વારા ભારત બંધની જાહેરાત કરવામાં આવી હતી, જેની અસર ઉત્તર ભારતના રાજ્યોમાં મોટા પ્રમાણમાં જોવા મળી. ગુજરાતમાં પણ અમદાવાદ સહિતના જિલ્લા-તાલુકા મથકોએ આ બંધની અસર થોડા-ઘણા અંશે જોવા મળી. ભારત બંધ પર પાટીદાર અનામત આંદોલન સમિતિ (પાસ)ના કન્વીનર હાર્દિક પટેલે પોતાના ઓફિશિયલ ટ્વીટર અકાઉન્ટ પર ટ્વીટ કર્યું. તેણે લખ્યું કે ભાજપે પોતાની ઓકાત બતાવી દીધી છે. હાર્દિક પટેલ દ્વારા કરાયેલી ટિપ્પણી બાદ ટ્વીટર પર લોકોએ તેને જ ઘેરવાનું શરૂ કરી દીધું.